Os socialistas denuncian a 'pésima' recollida do lixo na zona de Juan Bautista Andrade - Pontevedra Viva\nContedores de lixo na rúa Juan Bautista Andrade\nOs socialistas denuncian a "pésima" recollida do lixo na zona de Juan Bautista Andrade\nLuns 20 de Agosto, 2018 ás 11:49 do Luns 20 de Agosto, 2018\n"Sales do centro da cidade e todo está igual: abandonado á súa sorte". Así se manifestou o portavoz do Partido Socialista en Pontevedra, Tino Fernández tras visitar a rúa Juan Bautista Andrade e as súas rúas transversais.\nNa visita, os socialistas comprobaron sobre o terreo como todos os contedores de papel e cartón instalados na rúa estaban cheos e acumulaban lixo ao seu ao redor.\n"Esta é unha das entrada da cidade. Que presente este aspecto dá unha idea da incapacidade do goberno municipal para xestionar ata o mais básico como é unha boa recollida do lixo", valorou o portavoz do PSOE.\nSegundo denunciaron, a situación de deterioración acentúase nas rúas transversais. Algunhas como Francisco Asorey ou a Rúa da Torre presentan un aspecto "inaceptable", con beirarrúas e beiravías "invadidas" pola maleza e contedores de lixo en estado "deplorable".\n"Esta non é a Pontevedra que exhibimos cando gañamos premios pero os veciños e veciñas que viven nestas rúas tamén pagan impostos e merecen moito mais respecto por parte do goberno" indicou o portavoz socialista.\nFai mais dun ano que os socialistas expuxeron unha moción para mellorar a seguridade na rúa da Santiña, pola que pasan cada día centos de peregrinos. O Goberno do BNG comprometeuse a actuar "pero a rúa segue tendo un compoñente importante de perigo para os peóns".\n"Actuar na ponte do Burgo está moi ben, pero esquecerse de todo un barrio que hai a continuación da ponte, dá para pensar que o goberno non ten moi claras as súas prioridades", afirmou Tino Fernández.\nOs socialistas volverán expor esta situación no próximo Pleno da Corporación e convidarán o alcalde a que os acompañe nalgunha das súas visitas xa que "parece que os concelleiros do goberno non lle informan debidamente, polo que nos ofrecemos a deseñar un roteiro do abandono e a acompañarlle para que se decate da situación real dos barrios de Pontevedra" finalizou dicindo o portavoz do PSOE.\nMarín solicita ao comercio da vila a súa adhesión á recollida de cartón\nOs socialistas instan o arranxo da rúa da Santiña


PAe - O CCN lanza REYES, a mellor ferramenta para investigar ciberincidentes e compartir información\nO CCN lanza REYES, a mellor ferramenta para investigar ciberincidentes e compartir información\nGrazas a esta plataforma desenvolvida polo CCN-CERT axilízase o labor de análise de incidentes ao obter información contextualizada e correlada coas principais fontes de información existentes, tanto públicas como privadas.\nRealizar unha investigación de forma rápida e sinxela, accedendo desde unha única plataforma á información máis valiosa sobre ciberincidentes é o principal obxectivo de REYES, a ferramenta desenvolvida polo CCN-CERT. Nesta primeira fase, a actual versión de REYES está destinada a todas as organizacións que se atopen adheridas ao Sistema de Alerta Temperá, SAT, do CERT Gobernamental Nacional.\nAcceder a todo tipo de listas negras relacionadas con incidentes (APT, botnet, malware, ransomware, spam ou TOR); entrar noutras ferramentas como MISP (Malware Information Sharing Platform, á súa vez federada con outras organizacións como OTAN, FIRST, EGC e outros CERT), MARTA ou o propio SAT e o seu xestor de regras son algunhas das posibilidades que ofrece esta nova plataforma coa que se pretende axilizar o labor de análise e resolución de ciberincidentes, así como a compartición de información entre distintas organizacións.\nExisten distintos aspectos que fan de REYES unha ferramenta única:\nEstá federado con organismos internacionais\nRealiza automaticamente a correlación entre os distintos elementos de ciberinteligencia que contén.\nO acceso a esta plataforma está restrinxido a todas aquelas organizacións que contan cun certificado do SAT-INET.


Colectivos e organizacións sociais poñen en marcha unha campaña contra a Lei de Fomento Empresarial - CIG: Confederación Intersindical Galega\n23 Xaneiro 2022 01:25\nMáis de 20 colectivos e organizacións sociais, entre elas a CIG, presentaron esta mañá unha campaña informativa e de mobilizacións contra a Lei de Fomento da Implantación de Iniciativas Empresariais en Galicia que pretende sacar adiante o Partido Popular coa maioría que ten no Parlamento Galego. Entre outras accións anunciaron a convocatoria dunha concentración diante do Parlamento de Galiza o día 6 de outubro e outra tamén en Compostela o día 22.\nOs colectivos e organizacións sociais denuncian desde a súa tramitación “pola porta de atrás”, ao recorrer á vía de urxencia, até a súa natureza, xa que se aproveita para introducir profundas modificacións lexislativas en normas como a Lei de Minaría, a Lei Eólica, a Lei de Patrimonio, a Lei de Montes e mesmo a Lei de Cooperativas, entre outras.\nXunto a isto alertan das graves consecuencias que terá a súa aplicación polo seu contido xa que so pretexto de reducir o que se consideran “trabas” administrativas, o que se fai é reducir até a mínima expresións as xa cativas limitacións existentes para protexer o noso medio ambiente, patrimonio ou os intereses sociais.\nDe feito, subliñaron que se até o de agora os informes preceptivos podían impedir a instalación dunha industria de calquera natureza polo seu impacto negativo, agora aínda que eses informes sexan contrarios, se o criterio da consellaría de Industria é outro, o proxecto pode seguir adiante.\nA este respecto aseguraron que, de facto, con esta lei convértese á consellaría de Industria no organismo con máis poder do goberno galego, só por debaixo do Consello da Xunta.\nDepredación e destrución ambiental\nEsta lei, segundo explicaron, promove a desregulación do aproveitamento eólico, da minaría, dos Montes e mesmo o incumprimento da normativa ambiental europea.\nDe feito a industria extractiva queda sen apenas regulación: acúrtanselle os prazos para os controis administrativos; terá que pasar menos controis ambientais, de patrimonio ou de augas, entre outros, e mesmo se dificulta a participación cidadá.\nO mesmo ocorre cos aproveitamentos eólicos que tamén se desenvolverán en prazos máis curtos; tampouco terán en conta os criterios ambientais para escollelos; terán facilitada a expropiación forzosa de terras e poderán pasar mesmo por enriba dos dereitos das persoas propietarias dos terreos.\nPara iso favorécese o acaparamento de terras, desregúlanse os montes, pasando por enriba dos dereitos dos seus propietarios/as; poderán ser expropiados antes da aprobación do proxecto e se non hai informe de Augas abondará co que diga a empresa.\nMentres en Portugal vén de abrirse un debate sobre as consecuencias da eucaliptización e sobre a necesidade de reducila, denunciaron que en Galiza, por medio desta lei se farán innecesarias as autorizacións para eucaliptos, abondará cunha declaración responsábel e terá prioridade sobre as limitacións establecidas na Rede Natura, xa que non precisarán autorización da Administración. Isto ademais de pór en perigo até os bens patrimoniais.\nIsto constata, ao entender destes colectivos e organizacións sociais que se deixa a xestión da madeira en mans dos grandes operadores, como Ence, que ademais de non precisar autorización tampouco necesitarán informe de Patrimonio.


A Inspección de Traballo require ao responsabel do COVID entregar máscaras a TODO o persoal da Xunta que non sexas as falsificadass dos negocios de Feijóo e Sibuco 360 SL - Xornal Galicia\n09 Octubre 2020 1140 votos - Registrate para votar\nA Inspección de Traballo resolve a denuncia que presentou a CIG no mes de xullo e require á Xunta, e ao responsable en COVID, Emilio de la Iglesia Lema que dote de máscaras a todo o persoal que traballa nos centros administrativos sexa cal sexa a súa función, escala ou categoría. Feijóo sabía que estaba vendiendo mascarillas falsas pero siguió y sigue ...+\nAsí na súa resolución da denuncia contra a Vicepresidencia primeira e Consellería de Presidencia, Xustiza e Turismo, a Inspección de Traballo sinala a esta persoa coma responsable de asegurarse da dotación de máscaras e medidas preventivas a todo o persoal.\nDende a CIG xa solicitamos o arranxo esta cuestión no ultimo Comité de Seguridade e Saúde intercentros que tivo lugar o día 30 de xullo (do cal é o presidente) e a resposta foi que non era preciso facilitarllas a todo o persoal. Mentres, a Xunta viña facendo unha dotación desigual deste medio de protección empregando argumentos como “non é un EPI e polo tanto non estou obrigado a proporcionalo”. Se ben é certo que as máscaras cirúrxicas non son EPI, porque non protexen ao portador/a si protexen ao resto das persoas traballadoras e usuarias polo tanto son unha medida preventiva colectiva...Agora a Inspección danos a razón a CIG e obrígao a actuar.\nA Xunta fíxose a remolona dando argumentos tan irracionais como que os departamentos administrativos eran lugares privados e non daban acceso ao público ou que con gardar os 1.5 metros de distancia era suficiente.\nPero chegou a Inspección de Traballo e púxoos firmes: “Aquí se cumpre o que di o DOG e o DOG di que a máscara e obrigatoria en todo momento (fóra do ámbito doméstico privado).”\nE así, en varios requirimentos da Inspección de Traballo tralas denuncias da CIG (como as das escolas infantís de Política Social), recoñécese a obriga de facilitar máscaras a todo o persoal independentemente do mantemento da distancia de seguridade interpersoal , da presenza de mamparas e o emprego de xel hidroalcólico. Un avance claro que elimina o custe da súa adquisición para as persoas traballadoras e garante a seguridade de todos/as coa obriga de quen ten que dotar en número e calidade adecuada ,e responsabiliza a empresa do uso correcto deste medio de protección colectivo fronte ao coronavirus.\nE nós que seguimos na teima, vimos de pedir a extensión a todos os centros e todas as consellerías mediante un escrito ao presidente do CSSL do intercentros,xa que non podemos seguir a saturar a Inspección de Traballo pero non podemos permitir máis actitudes irresponsábeis co seu persoal mentres lle pide ”sentidiño” á poboación galega.\nA acta da Inspección desartella todos os enganos da Administración e vai directa a manter a seguridade e a salubridade do persoal, pois aínda que se cumpra a distancia dos 1.5 metros, o quefacer diario nos obriga a movernos polas dependencias, ir ata a fotocopiadora, entrar, saír, e aí temos que empregar sempre máscara como un elemento de protección laboral polo que é a Xunta (a nosa empresa) está obrigada a dotarnos delas.\nAgora toca facelo público e reclamalo en todos os departamentos. Son moi defensores das leis e da legalidade cando lles interesa, agora toca apandar…


Grandes Esperanzas: Capítulo 41\nEn van trataría de describir o asombro e a alarma de Herbert cando, unha vez sentados os tres ante o lume, lle referín toda a historia. Baste dicir que vin os meus propios sentimentos reflectidos no rostro de Herbert e, entre eles, dun modo principal, a miña repugnancia cara ao home que tanto fixera por min.\nBastaría para establecer unha división entre aquel home e nós, se xa non existisen outras causas que nos afastaban dabondo, o triunfo que expresou ao tratarse da miña historia. E fóra da súa molesta convicción de que se entenrecera nunha ocasión, desde a súa chegada, acerca do cal empezou a falar a Herbert en canto terminei a miña revelación, non tivo a menor sospeita da posibilidade de que eu non estivese satisfeito coa miña boa fortuna. O seu envaecemento de que fixera de min un cabaleiro e de que viñera verme representar tal papel, utilizando os seus amplos recursos, foi expresado non tan só con respecto a min, senón tamén para min mesmo. E non hai dúbida de que chegou á conclusión de que tal envaecemento era igualmente agradable para el e para min e de que ambos debiamos estar orgullosos diso.\n–Aínda que, fíxese, amigo de Pip –díxolle a Herbert logo de falar por algún tempo–: sei moi ben que, á miña chegada, por espazo de medio minuto me entenrecín. Díxenllo así mesmo a Pip. Pero non se inquiete vostede por iso. Non en balde fixen de Pip un cabaleiro, como el fará un cabaleiro de vostede, para que eu non saiba o que lles debo a vostedes dous. Querido Pip e amigo de Pip, poden vostedes estar seguros de que en diante calarei acerca do particular. Calei tras aquel minuto en que, sen querer, me entenrecín; calado estou agora, e calado seguirei en diante.\n–Certamente –dixo Herbert, aínda que no seu acento non se advertía que tales palabras o consolaran o máis mínimo, pois quedou perplexo e deprimido. Ambos desexabamos con toda a alma que o noso hóspede marchase á súa vivenda e nos deixase sós; pero el, sen ningunha dúbida, tiña celos de deixarnos xuntos e quedou ata moi tarde. Eran as doce da noite cando o levei á rúa de Essex e o deixei en seguridade ante a escura porta do seu cuarto. Cando se pechou tras el, experimentei o primeiro momento de alivio que coñecera desde a primeira noite da súa chegada.\nComo non estaba por completo tranquilo, pois recordaba con certo temor ao home a quen sorprendín na escaleira, observei ao redor de nós cando saín xa de noite, co meu hóspede, e tamén ao regresar á miña casa ía vixiando ao meu redor. É moi difícil, nunha gran cidade, o evitar o receo de que todos nos observan cando a mente coñece o perigo de que ocorra tal cousa, e por iso non podía persuadirme de que as persoas que pasaban polo meu lado non tiñan o menor interese nos meus movementos. Os poucos que pasaban seguían os seus respectivos camiños, e a rúa estaba deserta cando regresei ao Temple. Ninguén saíra connosco pola porta e ninguén entrou por ela comigo. Ao cruzar xunto á fonte vin as fiestras iluminadas e tranquilas dos cuartos de Provis, e cando quedei uns momentos ante a porta da casa en que vivía, antes de subir a escaleira, Garden Court estaba tan apracible e deserto como a mesma escaleira ao subir por ela.\nHerbert recibiume cos brazos abertos, e nunca como entón me pareceu cousa tan confortadora ter un verdadeiro amigo. Logo de dirixirme algunhas palabras de simpatía e de alento, sentamos para discutir o asunto. Que debía facerse?\nA cadeira que ocupara Provis seguía no mesmo lugar, porque tiña un modo especial, propio do seu costume de habitar nunha barraca, de permanecer inquedo nun sitio e dedicándose sucesivamente a manipular coa súa pipa e o seu tabaco malo, o seu coitelo e a súa baralla e outros chismes semellantes. Digo, pois, que a súa cadeira seguía no mesmo sitio que el ocupara. Herbert, sen darse conta, colleuna, pero, ao notalo, empuxouna a un lado e colleu outra. Tras isto non tivo necesidade de dicir que cobrara aversión cara ao meu protector, nin eu tampouco a tiven de confesar a que sentía, de maneira que nos fixemos esta mutua confidencia sen necesidade de cambiar unha soa palabra.\n–Que che parece que se pode facer? –pregunteille a Herbert despois que sentou.\n–Meu pobre amigo Haendel –replicou, apoiando a cabeza nas mans–, estou demasiado anonadado para poder pensar.\n–O mesmo me ocorreu a min, Herbert, nos primeiros momentos da súa chegada. No entanto, hai que facer algo. Ese home proponse realizar varios gastos importantes..., comprar cabalos, coches e toda sorte de cousas ostentosas. É preciso buscar o xeito de impedirllo.\n–Queres dicirme con iso que non podes aceptar...?\n–Como podería? –interrompino aproveitando a pausa de Herbert–. Pensa nel! Fíxate nel!\nUn tremor involuntario pasou por nós.\n–Ademais, temo, Herbert, que ese home sente un forte e intenso afecto cara a min. Viuse algunha vez cosa igual?\n–Pobre Haendel! –repetiu Herbert.\n–Por outra banda –proseguín–, aínda que me negue a recibir nada máis del, pensa no que xa lle debo. Independentemente de todo iso, recorda que contraín moitas débedas, demasiadas para min; que xa non podo ter esperanzas de ningunha clase. Ademais, fun educado sen propósito de tomar ningunha profesión, e por esta razón non sirvo para nada.\n–Ben, ben –exclamou Herbert–. Non digas que non serves para nada.\n–Para que? Tan só hai unha cousa para a que talvez podería ser útil, e é alistarme como soldado. Xa o faría, meu querido Herbert, de non desexar tomar antes o consello que podo esperar da túa amizade e do teu afecto.\nAo pronunciar estas palabras, a emoción impediume continuar, pero Herbert, fóra de que me tomou con forza a man, finxiu non advertilo.\n–De calquera modo que sexa, meu querido Haendel –dixo logo–, a profesión de soldado non che convén. Se foses renunciar á súa protección e aos seus favores, supoño que o farías coa débil esperanza de poder pagarlle un día o que xa recibiches. E se foses soldado, tal probabilidade non podería ser moi segura. Ademais, é absurdo. Estarías moito mellor na casa de Clarriker, malia ser pequena. Xa sabes que teño esperanzas de chegar a ser socio da casa.\nPobre rapaz! Pouco sospeitaba grazas a que diñeiro.\n–Pero hai que ter en conta outra cousa –continuou Herbert–. Ese home é ignorante, aínda que ten un propósito decidido, fillo dunha idea fixa durante moito tempo. Ademais, paréceme (e talvez me equivoque con respecto a el) que é home de carácter feroz nas súas decisións.\n–Así é. Cónstame –contesteille–. Vou darche agora probas diso.\nE díxenlle o que non mencionara sequera na miña narración, é dicir, o seu encontro co outro presidiario.\n–Pois fíxate niso –observou Herbert–. El vén aquí con perigo da súa vida, para realizar a súa idea fixa. Se cando xa se dispón a executala, tras os seus traballos, as súas penalidades e a súa longa espera, llo impides dun modo ou outro, destrúes as súas ilusións e fas que toda a súa fortuna non teña xa para el ningún valor. Non te dás de conta do que podería facer, no seu desencanto?\n–Vino, Herbert, e soñei con iso desde a noite fatal da súa chegada. Nada se me representou con maior claridade que o feito de poñelo en perigo de ser preso.\n–Entón, non teñas dubida ningunha –contestoume Herbert– de que habería gran perigo de que se deixase coller. Esta é a razón de que ese home teña poder sobre ti mentres permaneza en Inglaterra, e non hai dúbida de que apelaría a ese último extremo no caso de que ti o abandonases.\nArrepiábame tanto aquela idea, que desde o primeiro momento me atormentou, e as miñas reflexións chegaron a producirme a impresión de que eu podería converterme, en certo xeito, no seu asasino. Por iso non puiden permanecer sentado e, levantándome, empecei a pasear pola estancia. Mentres tanto, dixen a Herbert que, aínda no caso de que Provis fose recoñecido e preso, malia si mesmo, eu non podería menos de considerarme, aínda que inocente, como o autor da súa morte. E así era, en efecto, pois aínda cando me consideraba desgraciado téndoo preto de min e malia preferir pasar toda a miña vida traballando na fragua con Joe, aínda así, non era iso o peor, senón o que podía ocorrer. Era inútil pretender despreocuparnos do asunto, e por iso seguiamos preguntándonos que debía facerse.\n–O primeiro e principal –dixo Herbert– é sacalo de Inglaterra. Terás que marchar con el, e así non se resistirá.\n–Pero aínda que o leve a outro país, poderei impedir que regrese?\n–Meu querido Haendel, é inútil dicirche que Newgate está na rúa próxima e que, por conseguinte, resulta aquí máis perigoso que noutra parte calquera darlle a entender as túas intencións e causarlle un desgusto que o leve á desesperación. Talvez se podería atopar unha escusa falándolle do outro presidiario, ou dun feito calquera da súa vida, a fin de inducilo a marchar. Pero o bo do caso –exclamei deténdome ante Herbert e tendéndolle as mans abertas, como para expresar mellor o desesperado do asunto– é que non sei nada absolutamente da súa vida. A piques estiven de volverme tolo unha noite en que permanecín sentado aquí ante el, véndoo tan ligado a min nas súas desgrazas e na súa boa fortuna e, con todo, tan descoñecido para min, fóra do seu aspecto e situación míseros dos días da miña nenez en que me aterrorizou.\nHerbert levantouse, pasou o seu brazo polo meu e os dous botamos a andar dun lado a outro da estancia, fixándonos nos debuxos da alfombra.\n–Haendel –dixo Herbert, deténdose–, estás convencido de que non podes aceptar máis beneficios del?\n–Por completo. Seguramente ti farías o mesmo, de atopate no meu lugar.\n–E estás convencido de que debes separarte por completo del?\n–Iso me preguntas?\n–Por outra banda, comprendo que teñas, como tes, esta consideración pola vida que el arriscou pola túa causa e que esteas decidido a salvalo, se é posible. En tal caso, non tes máis remedio que sacalo de Inglaterra antes de poñer en obra os teus desexos persoais. Unha vez logrado iso, líbrate del, en nome de Deus; os dous xuntos xa atoparemos os medios, querido amigo.\nFoi para min un consolo estreitar as mans de Herbert despois que dixo estas palabras, e, feito isto, renovamos o noso paseo pola estancia.\n–Agora, Herbert –dixen–, convén que nos informemos da súa historia. Non hai máis que un medio de logralo, e é o de preguntarlla directamente.\n–Si, pregúntalle acerca diso –dixo Herbert– cando sentemos a tomar o almorzo.\nEfectivamente, o día anterior, ao despedirse de Herbert, anunciara que viría tomar o almorzo connosco.\nDecididos a poñer en obra este proxecto, fomos deitarnos. Eu tiven os soños máis horrorosos acerca del, e levanteime sen descansar; esperteime para recobrar o medo, que perdera ao durmirme, de que o descubrisen e se soubese que era un deportado para sempre que regresara a Inglaterra. Unha vez esperto, non perdía este medo nin un instante.\nChegou á hora oportuna, sacou o coitelo da faldriqueira e sentou para comer. Tiña moitos plans con respecto ao seu cabaleiro, e recomendoume que, sen contar, empezase a gastar da carteira que deixara no meu poder. Consideraba os nosos cuartos e o seu propio aloxamento como residencia temporal, e aconselloume que buscase algún lugar elegante e apropiado preto de Hyde Park, onde puidese ter unha cama improvisada sempre que fixese falta. Cando terminou o seu almorzo e mentres limpaba o coitelo na perna, sen poñelo en garda cunha soa palabra, díxenlle repentinamente:\n–Cando vostede marchou onte á noite, referinlle ao meu amigo a loita que vostede empeñou nunha gabia cando chegaron os soldados seguidos polos demais. Acórdase?\n–Que se me acordo? –replicou–. Vaia se me acordo!\n–Quereriamos saber algo acerca daquel home... e acerca de vostede mesmo. É raro que eu non saiba del nin de vostede máis do que puiden referir onte á noite. Non lle parece boa ocasión para contarnos algo?\n–Ben –dixo logo de reflexionar–. Acórdase vostede do seu xuramento, compañeiro de Pip?\n–Claro –replicou Herbert.\n–Ese xuramento refírese a canto eu diga, sen excepción ningunha.\n–Así o entendo tamén.\n–Pois ben, fíxense vostedes. Calquera cousa que eu faga, xa está paga –insistiu.\nSacou a súa negra pipa e dispoñíase a enchela do seu mal tabaco, pero ao mirar o que tiña na man logo de sacalo do seu peto, talvez lle pareceu que podería facerlle perder o fío do seu discurso. Gardouno outra vez, meteu a pipa nun ollal da chaqueta, apoiou as mans nos xeonllos e, tras dirixir ao lume unha mirada preñada de cólera, quedou silencioso uns momentos, mirou ao redor e dixo o que segue.\nPostado por Floro às 21:02


DOG Núm. 220 Mércores, 16 de novembro de 2005 Páx. 18.350\nRESOLUCIÓN do 4 de outubro de 2005, da Dirección Xeral de Industria, Enerxía e Minas, pola que se fai pública a declaración de impacto ambiental do proxecto do Parque Eólico Oribio, nos concellos de Samos e Triacastela (Lugo), promovido por Fergo Galicia Vento, S.L.\nEn cumprimento do disposto no artigo 5 do Decreto 442/1990, do 13 de setembro, de avaliación do impacto ambiental para Galicia, faise pública a Resolución do 12 de agosto de 2005, da Dirección Xeral de Calidade e Avaliación Ambiental, pola que se formula a declaración de impacto ambiental do proxecto de Parque Eólico Oribio, nos concellos de Samos e Triacastela (Lugo), promovido por Fergo Galicia Vento, S.L., que se transcribe como anexo a esta resolución.\nSantiago de Compostela, 4 de outubro de 2005.\nAnxo R. Calvo Silvosa\nExaminada a documentación que constitúe o expediente, esta Dirección Xeral de Calidade e Avaliación Ambiental considera que o proxecto é ambientalmente viable sempre que se cumpran as condicións que se establecen nesta DIA, ademais das incluídas no estudo de impacto ambiental e na restante documentación avaliada, tendo en conta que, no caso de que exista contradición entre o indicado na antedita documentación e o establecido nesta declaración, prevalecerá o disposto nesta última.\nAs condicións establecidas poderán ser revisadas de oficio ou por solicitude do promotor, co obxecto\nde incorporar medidas que acheguen unha maior protección do medio. Ademais disto, o promotor poderá solicitar a súa revisión naqueles supostos que tecnoloxicamente presenten graves dificultades para a súa implantación ou impliquen modificacións importantes na actividade, sempre e cando as novas medidas permitan acadar os obxectivos e fins desta. Neste último caso, o promotor remitirá esta solicitude, achegando documentación técnica que xustifique estas medidas, no prazo máximo dun (1) mes despois de lle ser notificada esta declaración, non podendo comezar as obras antes de contar cunha comunicación desta dirección xeral.\nEsta declaración refírese ao proxecto do Parque Eólico Oribio tal e como vén descrito no estudo de impacto ambiental, e que consiste na instalación e explotación dun parque eólico de 39 MW de potencia total nos concellos de Samos e Triacastela (Lugo), constituído por 20 aeroxeradores Gamesa G-87 de 2.000 kW de potencia unitaria, que se localizarán dentro do polígono definido polas seguintes coordenadas UTM:\nTense previsto executar o devandito parque en dúas fases, a primeira de 13 aeroxeradores (do A-1 ao A-13) e 25 MW de potencia total (para o que se limitará a potencia do aeroxerador A-13 a 1 MW) e a segunda, con 14 MW de potencia total, composta polos aeroxeradores numerados do R-1 ao R-7.\nA localización dos aeroxeradores e infraestrutura asociada ao parque eólico será a que se recolle no plano situación do futuro parque cos xacementos arqueolóxicos próximos do estudo de impacto arqueolóxico, coas modificacións de posición dos aeroxeradores A-1, A-2 e A-12 (así como o acceso a este último) reflectidas no plano\nPlanta xeral. Plano P 04.1 do documento Parque Eólico Serra de Oribio. Anexo ao proxecto de execución. Febreiro 2005.\nAsí mesmo, se co motivo do procedemento de autorización substantiva da 2ª fase de execución do parque resultase necesario introducir algunha modificación significativa nas infraestruturas ou instalacións da dita fase respecto do establecido na presente DIA será preciso, para os efectos ambientais, o informe favorable desta Dirección Xeral de Calidade e Avaliación Ambiental.\n2.1. Protección da atmosfera.\nCo fin de minimizar a emisión de po á atmosfera, ademais da rega de superficies e demais medidas previstas no estudo ambiental, os camións de transporte de terras e outros materiais que poidan xerar po deberán ir cubertos con lonas ou protección similar.\n2.2. Protección das augas e leitos fluviais.\n1. Calquera actuación ou afección nas zonas de servidume e policía dos cursos de auga (cruzamentos de vías, gabias de cableado...), así como calquera captación e/ou vertedura, precisará da autorización do organismo de bacía competente, neste caso a Confederación Hidrográfica do Norte, conforme o establecido no Real decreto lexislativo 1/2001, do 20 de xullo, polo que se aproba o texto refundido da Lei de augas.\n2. Non se afectarán ou serán repostas na súa totalidade as instalacións ou servizos de abastecemento de auga, saneamento ou calquera outro amparado pola lexislación hidráulica que poidan atoparse na área de influencia das obras.\n3. Evitarase modificar o actual réxime hidrolóxico da zona, permitindo a libre circulación das augas, polo que nas vías de acceso deberán preverse tantas estruturas de drenaxe transversal como valgadas teña o terreo, dimensionándoas de xeito que se evite o efecto presa en épocas de máxima precipitación.\nA achega das augas destas drenaxes cara á rede hidrográfica deberá ser gradual, instalando dispositivos protectores e/ou de disipación de enerxía nas súas saídas e nos puntos onde a auga das cunetas se incorpore ao terreo, co fin de evitar fenómenos erosivos, deposición de sólidos ou asolagamentos na traxectoria de incorporación das augas aos cursos naturais.\nTanto na fase de obras como na de funcionamento realizarase un control do correcto funcionamento dos ditos dispositivos, así como das condicións de incorporación das augas de drenaxe á rede natural, téndose que adoptar as medidas correctoras oportunas no caso de producirse os citados fenómenos. Para tal fin, levarase a cabo o plan de seguimento hidrolóxico proposto no estudo ambiental.\n4. A calidade das augas manterase en niveis óptimos, de xeito que co motivo das obras non diminúa respecto da existente antes do inicio destas. Para tal fin, tanto na fase de obras como ao final destas ata que se constate ausencia de afeccións, levarase a cabo o plan de control proposto no estudo de impacto ambiental.\n2.3. Protección do solo.\n1. Levarase a cabo un control topográfico preciso dos límites das zonas de obra e da localización das infraes\ntruturas e instalacións proxectadas, que se axustará ao establecido nesta declaración, estando prohibido ocupar terreos fóra dos previstos.\n2. A circulación de vehículos e maquinaria no parque, tanto na fase de obra como na de funcionamento, restrinxirase ás vías e zonas acondicionadas para o efecto.\n3. No caso de realizar voaduras, disporanse os medios necesarios (redes, lonas...) para evitar a proxección de fragmentos de rocha ao contorno. En calquera caso, se estes se producisen, deberán ser retirados da zona e depositados en lugar autorizado.\n4. Con carácter xeral, non se efectuarán préstamos na zona, salvo xustificación previa. Nese caso, seleccionaranse zonas que xa vaian ser afectadas polas obras ou, no seu defecto, lugares carentes de valores ambientais ou paisaxísticos relevantes. En todo caso, os préstamos deberán ter a súa procedencia debidamente acreditada e os ocos serán restaurados ao finalizar a obra.\n5. Se se producise deterioración de estradas, camiños ou calquera outra infraestrutura ou instalación preexistente debido aos labores de construción do parque, deberá restituírse a súa calidade aos niveis previos ao inicio das obras.\n2.4. Protección da fauna e vexetación.\n2.4.1. Sobre a fauna.\n1. Para levar a cabo os labores de corta e roza de vexetación escolleranse datas fóra das épocas de nidificación e cría da fauna máis sensible a este tipo de actuacións, que se determinarán en función do inventario faunístico incluído no estudo ambiental, implementando en todo caso as medidas necesarias para non alterar a fauna.\n2. No caso de que nas vías de acceso sexa preciso instalar pasos canadenses para impedir o paso de gando, deberán adoptarse medidas que posibiliten o escape dos pequenos vertebrados que poidan caer ao foxo, que poderán consistir, sen prexuízo doutras igualmente efectivas, nunha rampla de subida ou facer o foxo cun ou os dous laterais abertos.\n3. Respecto á avifauna e aos morcegos, realizaranse comprobacións periódicas que permitan determinar a existencia ou non de afeccións sobre os seus efectivos poboacionais e detectar cambios no comportamento e usos do hábitat producidos pola instalación e/ou presencia dos aeroxeradores. Para tal fin, levaranse a cabo os plans de seguimento de avifauna e quirópteros propostos no estudo de impacto ambiental.\n2.4.2. Sobre a vexetación.\n1. No caso de que sexa precisa a corta de árbores, previamente terá que realizarse a correspondente comunicación de corta ou solicitude de autorización, segundo o caso, conforme o disposto no Regulamento de montes.\n2. Na xestión da biomasa vexetal eliminada primarase a súa valorización, evitando a queima destes restos, que, de ser o caso, terá que contar coa preceptiva autorización. No caso de que sexa depositada sobre o terreo, procederase á súa trituración e esparexemento homoxéneo, para permitir unha rápida incorporación ao solo, diminuír o risco de incendios forestais e evitar a aparición de enfermidades ou pragas.\n2.5. Protección do patrimonio cultural.\n1. No que respecta á protección dos elementos do patrimonio cultural, estarase ao disposto pola Dirección Xeral de Patrimonio Cultural, tanto no relativo á localización final de infraestruturas e instalacións como ás medidas protectoras, correctoras e/ou compensatorias, as de control e seguimento arqueolóxico e calquera outra que se vaia adoptar ao longo das fases de planeamento, de execución de obra e de restitución de terreos, en todo o ámbito do parque eólico.\n2.6. Sobre o programa de vixilancia e seguimento ambiental.\nO obxecto deste programa é o de garantir ao longo do tempo o cumprimento das medidas protectoras e correctoras recollidas na documentación avaliada e no condicionado da declaración, así como incorporar procedementos de autocontrol por parte do promotor. O programa debe permitir detectar, cuantificar e corrixir alteracións que non se puidesen prever no estudo ou no condicionado da DIA e levar a cabo novas medidas correctoras acordes coas novas problemáticas xurdidas.\nNo caso de que se detecten, como resultado deste seguimento en calquera das súas fases, impactos imprevistos ou alteracións que superen os limiares establecidos nesta declaración ou na lexislación aplicable, comunicarase inmediatamente ao órgano substantivo, propoñéndose as medidas correctoras precisas para corrixilas. Se se pon de manifesto a existencia de impactos ambientais severos ou críticos, o órgano substantivo poñerá este feito en coñecemento da Dirección Xeral de Calidade e Avaliación Ambiental.\n-Co obxecto de acadar a máxima coordinación e eficacia no cumprimento desta declaración, o promotor deberá designar un/s responsable/s do control deste, notificándolle o seu nomeamento ao órgano substantivo.\n3. Condicións específicas.\n3.1. Sobre a integración paisaxística.\nTal e como se sinala no escrito do promotor relativo a estas medidas, levaranse a cabo durante a execución do parque e deberán estar rematadas como máximo 6 meses despois da emisión da acta de posta en marcha do parque.\nA implantación das pantallas vexetais, que estarán conformadas por especies autóctonas presentes na zona ou pertencentes á súa serie climática de vexetación, deberá realizarse simultaneamente ao comezo das obras.\nNo caso de que algunha das árbores que conforman as pantallas non prendese ou deixase de cumprir a súa función, terá que ser substituída por outra inmediatamente, asegurando a súa efectividade. Polo tanto, ao longo da fase de obras, a implantación desta medida será obxecto de especial seguimento, comprobando a súa funcionalidade, tanto nesta fase como logo na de funcionamento.\nEn calquera caso, todo o relativo ao desenvolvemento e aplicación das ditas medidas deberá estar consensuado e supervisado pola Dirección Xeral de Turismo.\n2. Levaranse a cabo medidas que maximicen a integración paisaxística da subestación transformadora e do edificio de control. A súa tipoloxía construtiva harmonizará coa tradicional da zona e a cor da pintura de exteriores será acorde co contorno e de acabado mate. Así mesmo, preveranse barreiras vexetais que potencien a súa integración no contorno.\n3. Se na zona existisen afloramentos rochosos con interese xeomorfolóxico ou paisaxístico, deberán ser respectados, sen que se vexan afectados polas obras.\n4. Todas as superficies afectadas ou deterioradas pola execución das obras (marxes das vías, contorno das obras de drenaxe, gabias do cableado, plataformas de montaxe, zonas de amoreamento de materiais e de instalacións de obra...) deberán ser restauradas e revexetadas, favorecendo a recuperación do solo e a reinstalación da vexetación orixinal.\nPara tal fin, levaranse a cabo as actuacións propostas no plan de restauración e revexetación incluído no tomo II do estudo de impacto ambiental, coas seguintes consideracións:\n-As especies que se van empregar na revexetación deberán corresponderse coas presentes actualmente na zona.\n-As plataformas de montaxe deberán ser revexetadas na súa totalidade, podéndose deixar un camiño de acceso á porta do aeroxerador para os vehículos de mantemento.\n-Ao finalizar as obras retiraranse as casetas de obra e calquera outra estrutura auxiliar, procedendo á restauración da zona afectada, do mesmo xeito que nas restantes zonas recollidas no plan de restauración.\n-No caso de que como consecuencia da execución da rede viaria do parque quede algún camiño ou sendeiro morto que non vaia dar ningún servizo na fase de funcionamento, salvo xustificación en contra deberase reintegrar na paisaxe, revexetándoo en toda a súa extensión.\n3.2. Sobre os hábitats naturais.\n1. Tendo en conta que o parque eólico proxéctase no espazo denominado Ancares-Courel, declarado Zona de Especial Protección dos Valores Naturais polo Decreto 72/2004, do 2 de abril, e incluído na lista de lugares de importancia comunitaria LIC aprobada pola decisión da comisión do 7 de decembro de 2004, prestarase especial atención en non comprometer a persistencia dos hábitats naturais de interese comunitario presentes no polígono do parque, basicamente breixeiras secas europeas, asegurando o seu mantemento ou res\ntablecemento nun estado de conservación favorable, tal como se establece na Directiva 92/43/CEE, relativa á conservación dos hábitats naturais e da flora e fauna silvestres.\nPara tal fin, ademais das medidas propostas no estudo de impacto ambiental, teranse en conta as seguintes:\n-Co fin de reducir a ocupación ao mínimo imprescindible, o largo da plataforma das vías non superará os 6 m, salvo que sexa imprescindible nalgún tramo puntual por razóns de seguridade ou por motivos técnicos (sobrelargo en curvas para facilitar o xiro da maquinaria de transporte ou montaxe).\n-A dirección de obra disporá dos planos de distribución dos hábitats presentes e será informada en todo momento das condicións para a súa protección. Así mesmo, estas zonas deberán ser balizadas previamente ao inicio das obras para evitar posibles afeccións por tránsito incontrolado de maquinaria fóra das zonas de actuación previstas.\n-En calquera caso, deberá corrixirse a afección prevista mediante a adopción dunha medida compensatoria consistente en achegar igual ou maior superficie que a afectada polo proxecto, polo tanto igual ou maior que 67.098 m. A parcela que se propoña deberá gardar ademais os seguintes requisitos:\n* Debe estar fóra do LIC pero contigua a este, co fin de compensar a superficie afectada polo proxecto.\n* Debe ser unha parcela en couto redondo.\n* Os hábitats que sustente deben compensar a superficie dos hábitats afectados, ou ben establecer as condicións para a súa adecuada implantación.\nTodo o relativo ao desenvolvemento da dita medida deberá estar consensuado e supervisado pola Dirección Xeral de Conservación da Natureza.\n3.3. Fase previa ao inicio das obras.\n1. Levarase a cabo a campaña preoperacional relativa ao plan de control da calidade das augas, de acordo co previsto no correspondente anexo do estudo ambiental. Os resultados da dita campaña incorporaranse aos informes de seguimento ambiental, tanto os de obra como os de funcionamento, se é o caso, para comparalos cos datos obtidos en cada período de seguimento.\n2. O promotor deberá depositar un aval para garantir o cumprimento das medidas correctoras e responder da reparación dos posibles danos que se lle poidan causar ao medio ambiente e do custo de restauración, de acordo co disposto no Decreto 455/1996, do 7 de novembro, de fianzas en materia ambiental.\nProponse como importe do aval, que deberá fixar o órgano substantivo, o 1% do orzamento do proxecto. A dita proposta poderá ser revisada se o promotor presenta un orzamento de execución por contrata (que inclúa xustificación de medicións, cadro de prezos unitarios, unidades de obra con prezos descompostos, orzamentos parciais e orzamento total de execución material) dos labores de restauración asociados á fase de obras que teña en conta o sinalado no punto 3.1.4 e que recolla ademais a implantación das pantallas vexetais ás que se fai referencia nos puntos 3.1.1 e 3.1.2.\nPara a fase de desmantelamento e abandono do parque proponse que o órgano substantivo considere a necesidade ou non de fixar un aval que garanta a dita fase e, de considerar que non, substituílo por outros mecanismos acordados co promotor, todo iso no ámbito das competencias que posúe para fixar a contía do aval segundo o citado Decreto 455/1996.\n3.4. Fases de planeamento e obra.\n1. En relación co plan de seguimento do nivel de ruído proposto no estudo ambiental, nesta fase considérase suficiente efectuar unha medición en cada punto de control cando se estean executando obras preto del, e non con carácter trimestral en todos os puntos como se indica no plan presentado.\nNos resultados das medicións para presentar nos informes de seguimento ambiental deberá figurar, sen detrimento dos percentís L90, L50 e L10, o parámetro Leq.\n2. Co obxecto de efectuar o seguimento e vixilancia ambiental ao que se refire o punto 2.6 desta DIA, o promotor presentará perante o órgano substantivo, con carácter trimestral durante a execución das obras, un informe de obras co seguinte contido mínimo:\na) Cronograma de obras actualizado, con todas as actividades, incluíndo as medidas protectoras e correctoras e indicando, para cada actividade, a porcentaxe de execución respecto ao total. No cronograma figurará a data de actualización.\nb) Resultados do plan de seguimento do nivel de ruído, control da calidade das augas e da rede de drenaxe, seguimento de avifauna e de quirópteros.\nc) Informe onde se detallen, para aqueles indicadores ambientais que non teñan plans de seguimento específicos, os resultados dos controis efectuados de acordo co plan de vixilancia proposto no estudo ambiental (indicando datas das visitas), resultados da aplicación das medidas protectoras, correctoras e compensatorias, incidencias e/ou imprevistos acontecidos, labores de restauración efectuados, xestión dos residuos de obra, etcétera. O informe reflictirá o cumprimento da declaración en relación a todos os aspectos recollidos nela.\nd) Informe de avance da obra, onde se describa o desenvolvemento dos traballos en relación a todos os compoñentes do proxecto. Xuntaráselle de reportaxe fotográfica (con indicación da data e hora nas fotografías e plano de puntos de toma) e plano en planta, a escala 1:5.000 ou maior detalle e dotado de coordenadas UTM, no que se reflicta a situación real das obras e a porcentaxe de execución de cada actividade concreta.\n3.5. Ao final da fase de obras.\n1. Co obxecto de efectuar o seguimento e vixilancia ambiental ao que se refire o punto 2.6 da DIA, no prazo máximo de dous (2) meses contados desde o remate dos traballos, o promotor presentará perante o órgano substantivo un informe fin de obras co seguinte contido mínimo:\na) Informe onde se describa o desenvolvemento dos traballos desde a emisión do último informe de obras e o estado final do parque tras a finalización destas, así como resumo do seguimento ambiental efectuado\nao longo das obras e das medidas protectoras e correctoras adoptadas en cumprimento do estudo ambiental e o establecido nesta DIA, incidencias ou imprevistos acontecidos e solucións adoptadas, xestión de residuos de obra, etcétera. Descrición detallada do estado final da área afectada en relación a todos os aspectos recollidos no estudo ambiental e no condicionado da declaración.\nb) Reportaxe fotográfica que amose con detalle os aspectos máis salientables da actuación: zonas en que se implantaron os aeroxeradores, subestación e edificio de control, estado das vías, cunetas e drenaxes, gabias do cableado, estado de limpeza da área (en especial da zona destinada a instalacións de obra), zonas onde se efectuaron medidas protectoras, correctoras e/ou compensatorias, etcétera. Nas fotografías indicarase a data e hora, xunto cun plano de localización.\nc) Plano as built, a escala 1:5.000 ou maior detalle e dotado de coordenadas UTM, no que se reflicta a situación real de todas as instalacións e infraestruturas do parque, así como as zonas onde se realizaron medidas protectoras, correctoras e/ou compensatorias.\n3.6. Fase de funcionamento.\n1. Co obxecto de efectuar o seguimento e vixilancia ambiental ao que se refire o punto 2.6 desta DIA, o promotor remitiralle ao órgano substantivo un informe de seguimento ambiental con periodicidade semestral durante os dous primeiros anos de funcionamento do parque e anual os seguintes. O dito informe incluirá, como mínimo, o seguinte contido:\na) Resultados do plan de seguimento do nivel de ruído, indicando o número de aeroxeradores en marcha durante a medición.\nb) Resultados do control do funcionamento da rede de drenaxe e, se é o caso, da calidade das augas.\nc) Resultados dos plans de seguimento de avifauna e quirópteros.\nd) Informe, xunto con reportaxe fotográfica, no que se describan con detalle os resultados do plan de restauración, indicando os avances e incidencias no proceso de rexeneración da cuberta vexetal, estado das vías, cunetas, plataformas de montaxe, gabias do cableado e aquelas zonas nas que se aplicasen medidas de protección contra a erosión. Detallaranse os controis ambientais efectuados de acordo co plan de vixilancia proposto no estudo ambiental e todos aqueles que deriven desta DIA, así como a eficacia e evolución das medidas protectoras, correctoras e compensatorias adoptadas. Nas fotografías indicarase a data e hora, xunto cun plano de localización.\nÁ vista dos resultados que se obteñan durante os dous primeiros anos de seguimento ou ben por solicitude motivada do promotor, poderase modificar o contido ou a frecuencia dos controis e informes que se van realizar en anos posteriores.\n3.7. Fase previa ao abandono.\nNo prazo de seis (6) meses previos á finalización da explotación do parque, o promotor remitiralle ao órgano substantivo un documento técnico onde se deta\nllen todas as actuacións necesarias para desmantelar o parque e recuperar a situación preoperacional da zona ocupada pola instalación, contemplando, con carácter xeral, a desmontaxe e retirada dos aeroxeradores e subestación, restauración das vías creadas para uso exclusivo do parque, restitución de terreos e servizos afectados e revexetación das zonas alteradas pola desmontaxe. Xunto con esta documentación presentarase o cronograma estimado das ditas actuacións.\n3.8. Fase de abandono.\nAo longo da fase de desmantelamento e abandono do parque eólico, unha vez rematada a súa vida útil, levaranse a cabo as actuacións previstas polo promotor en cumprimento do sinalado no punto anterior.\n3.9. Fase posterior ao abandono.\nCo obxecto de efectuar o seguimento e vixilancia ambiental, o promotor remitiralle ao órgano substantivo, no prazo de dous (2) meses contados desde o remate dos traballos de desmantelamento e abandono do parque, un informe que conteña a descrición detallada das actuacións levadas a cabo, con especial mención á xestión dos residuos procedentes do desmantelamento e á restauración das superficies afectadas. Xuntaráselle reportaxe fotográfica que reflicta o estado final da área, unha vez rematados os labores de abandono e realizada a oportuna revexetación.\nO proxecto do Parque Eólico Oribio, promovido pola empresa Fergo Galicia Vento, S.L., consiste na instalación e explotación dun parque eólico composto por 20 aeroxeradores e a súa infraestrutura asociada, que se vai instalar nos concellos de Samos e Triacastela (Lugo). Os aeroxeradores distribuiranse dentro do polígono definido polas coordenadas UTM que se indican no punto 1 desta declaración.\nPor cuestións de limitación da potencia anual que se vai instalar, o promotor dividiu o proxecto en dúas fases, a primeira de 13 aeroxeradores e 25 MW de potencia total (para o que se fai necesario limitar a potencia dun dos aeroxeradores a 1 MW) e a segunda con 7 aeroxeradores e 14 MW de potencia instalada.\nAs características básicas do proxecto, considerando as dúas fases, son as seguintes:\n* Número de aeroxeradores: 20.\n* Modelo: Gamesa G-87.\n* Potencia nominal unitaria: 2.000 kW.\n* Potencia total instalada: 39 MW.\n* Altura de torre: 78 m.\n* Diámetro de rotor: 86,6 m.\nO proxecto recolle, así mesmo, a construción dunha subestación transformadora 20/132 kV cun edificio de control anexo, que albergará os equipos de control e mando, a sala de celas eléctricas, un almacén, os vestiarios e un aseo dotado de fosa séptica para a depuración de augas residuais. A liña de evacuación da\nenerxía producida no parque, a 132 kV, será obxecto de proxecto e estudo ambiental independentes, tal e como se sinala no estudo de impacto ambiental.\nA obra civil inclúe a execución duns 4.100 m de vías de acceso e servizo aos aeroxeradores e o acondicionamento duns 2.780 m de camiños existentes, cun largo de rodadura de 8 m e dotados de cunetas e drenaxes transversais para a recollida e evacuación de augas pluviais. Nestas vías habilitaranse pasos canadenses cando sexa necesario. Así mesmo, escavaranse uns 7.350 m de gabias para soterrar o cableado de media tensión e de comunicacións que interconectará os aeroxeradores coa subestación transformadora e o edificio de control do parque.\nSegundo a documentación avaliada, a vexetación na área de implantación do parque está composta maiormente por breixeiras secas europeas e breixeiras oromediterráneas endémicas con aliaga, aparecendo en menor medida vexetación pioneira sobre substratos silíceos, bidueirais e outras formacións arboradas con pradairos, cancereixos e freixos.\nResumo das medidas protectoras e correctoras propostas na documentación avaliada\nNo punto de medidas protectoras e correctoras do estudo ambiental inclúense basicamente as seguintes:\nBoas prácticas xerais de obra: na fase de obras adoptaranse unha serie de medidas preventivas para afectar o menos posible á calidade do aire, auga e solos da zona:\n-Mecánica preventiva da maquinaria para evitar derrames de aceites ou combustibles.\n-Realización de operacións de limpeza e mantemento da maquinaria en talleres, estacións de servizo ou lugares convenientemente acondicionados (coa superficie impermeabilizada) onde os residuos ou verteduras sexan convenientemente xestionados.\n-Limitación das operacións de carga e descarga de materiais, escavacións e movementos de terra aos períodos nos que a velocidade do vento sexa inferior a 10 km/h.\n-Rega das superficies sen xeración de vertedura líquida, para minimizar a dispersión de po e partículas.\n-Redución de produtos de combustión mediante mantemento técnico da maquinaria.\nPlan de xestión de verteduras e residuos: todos os residuos xerados durante as obras ou na fase de mantemento serán xestionados e almacenados axeitadamente primando, por esta orde, a minimización, a reutilización ou reciclaxe e a vertedura. Plan de xestión de aceites usados.\n-A auga que se empregue para as regas e lavados de rodas terá a mellor calidade posible.\n-Estudo da intervención sobre a vexetación para a apertura de accesos e vías. Minimizarase ao máximo posible a corta de árbores. Criterios de manexo da vexetación. Retirada de vexetación mediante roza.\n-Asistencia técnica ambiental e arqueolóxica na fase de planeamento.\n-Cando se produzan achádegos de restos históricos de calquera tipo, interromperanse as obras e se lle comunicaráselles ao director de obra, non debendo reiniciar a obra sen previa autorización.\n-Restauración das superficies afectadas.\n-Evitar sempre a afección directa a leitos, prestando especial atención ás obras que se desenvolvan cerca destes.\n-Cumprimento das medidas de protección do solo para evitar erosións e contaminacións das augas.\n-Xestionar adecuadamente os residuos sólidos e perigosos e as augas residuais.\n-Preservación da vexetación de ribeira.\n-Non se acumulará terra nin refugallos de obra nin calquera outro tipo de materiais nas zonas de servidume dos cursos fluviais, para evitar a súa incorporación ás augas no caso de escorregas, chuvias ou cheas do caudal.\n-Evitarase a fabricación de formigón na propia obra, co obxecto de diminuír o risco de contaminación das aguas. Así mesmo, evitaranse verteduras derivadas da súa utilización.\n-Non se extraerá auga dos regatos para as obras ou abastecemento.\n-Calquera alteración ou afección nas zonas de servidume dos cursos de auga precisará da autorización da Confederación Hidrográfica do Norte.\n-Xestión de sobrantes de terras.\n-Minimizarase o movemento de terras ao máximo.\n-As dimensións das plataformas de montaxe, vías e cunetas non superarán as mínimas requiridas.\n-Achega gradual da auga das drenaxes á rede hídrica, empregando trampas de sedimentos que se limparán con asiduidade, sobre todo na fase de obras.\n-En noiros con pendente acusada empregaranse mallas antiescorrega.\n-As tarefas de mantemento da maquinaria móbil durante a fase de obras realizaranse en talleres autorizados, eliminando así o risco de derramas accidentais de substancias contaminantes. Cando isto non sexa posible polas características da maquinaria, seleccionaranse zonas para a realización destas tarefas, afastadas do cursos de auga e protexendo o solo con materiais impermeables.\n-As augas residuais xeradas no edificio de control levaranse a unha fosa séptica.\n-Medidas anticolisión de avifauna e quirópteros. Seguimento de colisións.\n-Reposición e/ou indemnización de danos, tanto na fase de obras como na de funcionamento.\n-Calendario de actuacións acorde coas medidas correctoras.\n-Balizamento previo dos elementos que se van protexer.\n-Posta a terra de aeroxeradores e subestación.\n-Programa de vixilancia ambiental (ruídos, drenaxes, aves, revexetación...).\nAs medidas protectoras e correctoras relativas á protección dos elementos do Patrimonio Cultural recóllense na memoria de avaliación do impacto arqueolóxico, que se presenta como separata ao estudo de impacto ambiental.


Dubrovnik pasaxeiros e balsas de coche\nDubrovnik pasaxeiros e entradas ferry coche prezos, horarios, reservas de billetes e información para ferries que navegan desde Dubrovnik a Bari, Korcula, Rijeka, dabondo, Split e Stari Grad.\nComparar os prezos dos billetes de ferry Dubrovnik dispoñibles en tempo real e reservar o máis barato coche e barco de pasaxeiros billetes dispoñibles Dubrovnik vela de e para Dubrovnik, Bari, Korcula, Rijeka, dabondo, Split e Stari Grad con ferries Ferry Liña Jadrolinija liña con confirmación inmediata. busca personalizada\nPrezos e reservas de billetes Billetes libro Dubrovnik Ferry con Line Ferry Jadrolinija para ferries que navegan desde Dubrovnik a Bari, Korcula, Rijeka, dabondo, Split e Stari Grad en liña con antelación para aproveitar o prezo do billete máis barato dispoñible ferry.\nO prezo que ve é o prezo que paga. Non hai extras escondidos ou sorpresas, como sobretaxas de combustible adicionais ou taxas de reserva e nós non cobramos nada extra para pagar con tarxeta Visa Electron. O prezo que nós cita-lo para o seu billete de Dubrovnik pasaxeiros ou ferry coche seleccionado, a bordo de aloxamento e tipo de vehículo é todo o que vai pagar, e iso é unha promesa. Para obter un prezo do billete de ferry Dubrovnik e reserve o seu billete de ferry de forma segura en liña use o formulario de reserva de ferry en tempo real sobre a esquerda. Tamén é capaz de engadir un hotel ao seu destino, ou en calquera outro lugar, para o seu billete de ferry cando completar a súa reserva billete de ferry. Máis sobre Dubrovnik\nDubrovnik é verdadeiramente unha cidade impresionante, coa súa incrible Cidade Vella, que se tornou un Patrimonio Mundial da UNESCO en 1979. Dubrovnik foi unha cidade-estado que unha vez que rivalizava con Venecia en riqueza e poder. El chegou ao seu apoxeo durante o século 15th e atraeu os mellores escultores e arquitectos para adornar o centro da cidade en estilo renacentista. O bombardeo de Dubrovnik en 1991 durante a guerra civil croata atraeu a atención mundial como cunchas e morteiros chovían sobre as súas rúas brillantes. Coa axuda da comunidade internacional, o dano foi amplamente reparados ata finais da década e agora Dubrovnik, unha vez máis encanta o mundo co seu encanto único. George Bernard Shaw foi encanto desta fermosa cidade, sobre a que dixo que "os que buscan o paraíso na Terra deben chegar a Dubrovnik e ver Dubrovnik", así como, famosa, describíndoo como "a perla do Adriático". Hoxe Dubrovnik é a pena de maior orgullo na tapa turística de Croacia, un destino de elite e unha das máis belas cidades do Mediterráneo. Dubrovnik adoitaba ser unha república independente, sobrevivindo principalmente no comercio. Conseguiu sobrevivir moitos séculos, con constantes ameazas ao seu territorio, sobre todo a partir do poderoso Imperio Otomano e Venecia. A partir do século 19th, foi descuberto por celebridades como un lugar para ser visto. O falecido Papa Xoán Paulo II era un fan de Dubrovnik e foi mesmo nomeado cidadán honorario. Fóra dos hoteis de luxo de arriba 23 en Croacia en 2010, 13 foron localizados en Dubrovnik. Dubrovnik é rica en arquitectura e escultural detalle, e posúe igrexas espectaculares, mosteiros, museos, e fontes. Unha multitude de cidades e excursións típicas inclúen: O Elaphiti Balears, atractivo cidade de Cavtat, o val Konavle, Mljet Island, Illa Korcula, Ston e Peljesac Peninsula. As cidades veciñas de Kotor e Perast en Montenegro e Mostar en Bosnia e Hercegovina tamén para facer paseos de un día intrigantes. sección de viaxe The New York Times "publicou recentemente a súa lista de" lugares para ir en 2012 ". Dubrovnik fixo a lista como o número 36 dos destinos 45. O autor da lista refírese a Dubrovnik como "o St-Tropez dos Balcáns", unha comparación moitas veces feitas por xornalistas e escritores de viaxes. O artigo destaca o teleférico recén renovado por enriba da Cidade Vella, o restaurante-fusion francesa Gils, eo restaurante tapas croata Lucin Kantun. A tempada de vacacións é unha boa época para visitar Dubrovnik. É un momento en que a Cidade Vella énchese de veciños reunindo para celebrar e estender o eloxio de vacacións. A atmosfera festiva abunda nos bares e cafés que revisten o Stradun ea cidade está vestida con decoración e luces chispas. Hai eventos estacionais, como mercados pequenos de Nadal, concertos, Carolers, e festas de Nadal. As festividades comezan en decembro de 6th, que é recoñecido como día de San Nicolás, e continuar a través do inicio do ano. Voos e aloxamento tamén son moi razoables nesta época do ano eo clima é case seguro que será moito mellor que na maior parte de Europa ou América. Garantía de mellor Dubrovnik Ferry Ticket Prezo\nMellor Prezo Garantir - Sempre lle ofrecer o noso máis baixo de pasaxeiros e balsas de coche prezo do billete Ferry Liña Jadrolinija dispoñible de e para Dubrovnik. Non hai extras escondidos ou sorpresas, como sobretaxas de combustible adicionais ou taxas de reserva e tampouco cobramos nada extra para pagar con tarxeta Visa Electron. O prezo que nós citamos ao seu billete de ferry Dubrovnik seleccionado, aloxamento a bordo e tipo de vehículo é todo o que vai pagar, e iso é unha promesa!\nNo caso improbable de que atopa o mesmo toda billete de ferry Dubrovnik ata máis barato en brochura de calquera outro operador turístico nós prometemos que faremos todo o mellor para bater ese prezo ou ofrecerlle a opción de solicitar un reembolso. Para facer a reserva do coche e do pasaxeiro ferry billetes Dubrovnik por favor pulse AQUÍ. Atención ao Cliente, TELEVENDAS e Contacte connosco no ferryto.com vostede é capaz de obter Dubrovnik os prezos dos billetes de ferry en directo, comprobar a dispoñibilidade e coche libro e de ferry de pasaxeiros billetes de e para Dubrovnik no noso menor prezo do billete dispoñible. Ferryto.com é parte do máis grande do mundo rede de distribución de billetes de ferry en liña que contén a posibilidade de reservar máis de 80 grandes operadores de ferry Europea, incluíndo a Dubrovnik e para máis de 1,200 rutas outra balsa todo o Reino Unido, Francia, España, Irlanda, Holanda, Europa do Leste, o Mediterráneo, o Báltico e Norte de África. Para máis información, respostas ás preguntas máis frecuentes ou contacte connosco directamente por favor pulse AQUÍ. Sobre nós


Uxío Rodríguez será o candidato socialista á alcadía: Veciños de Piñor pásase ao PSOE | Copecarballiño.es\n8, Abril 2019 Cope Carballiño\nUxío Rodríguez volve asi as súas orixes, xa que comezara a súa traxectoria política nos anos 80 sendo concelleiro do PSOE no concello do Carballiño.\nTras abandonar as filas do PSOE por desavenencias con Pachi Vázquez, agora o camiño que siguen ambos é a inversa, igual que o exalcalde socialista de PIñor Francisco Fraga.\nMentres os exsocialistas están agora no Espazo Común, Uxío Rodríguez está de volta no PSOE, e será o seu candidato á alcaldia do Concello de Piñor.\nCon él, integraránse na candidatura socialista a maior parte das persoas que fai catro anos concurriran coa candidatura de Veciños de Piñor, que obtivera dous concelleiros na corporación municipal piñorense.\nDespois, no inicio do mandato propiciaron un cámbeo de ciclo político no concello de PIñor asinando un pacto de gobernanza co Partido Popular, que romperon fai agora ano e medio por discrepancias co alcalde José Luis González.


Albor, a Feijóo: “A política mereceu a pena” - PP de Galicia\nCon motivo do centenario de Albor, Feijóo fíxolle unha visita na súa casa das aforas de Santiago de Compostela. Na súa conversa distendida e amistosa houbo tempo para abordar as lembranzas da vida política de Albor, asuntos de actualidade e mesmo para falar das expectativas coas que Feijóo afronta as vindeiras eleccións municipais.\nAlbor, quen afirmou que “a política mereceu a pena”, repasou con Feijóo o seu paso á política activa, a moción de censura que rematou co seu mandato ou o pouco coñecido episodio no que Jordi Pujol o citou en Barcelona para negociar a súa incorporación a Alianza Popular.\nApuntou ademais que o que lembra con máis cariño da súa etapa como primeiro presidente da Xunta é a creación da Televisión de Galicia. “É a mellor, e ademais nunca din que a fixen eu, son outros os que queren apuntar o tanto”.\nDo mesmo xeito afirmou estar moi orgulloso da súa participación no proceso de reunificación de Alemaña como eurodeputado, unha época na que, segundo dixo, “xogueime a vida e sen sabelo, pois negociaba co que fora xefe da Stasi”.\nNo tocante ás vindeiras eleccións municipais foi Feijóo quen recoñeceu que no partido “estamos moi ilusionados” porque “aínda que hai moito traballo que facer” tamén “hai posibilidades de recuperar as deputacións e moitas cidades”.\nSegundo aseverou Feijóo “se somos quen de acadar o mesmo nivel de voto que nas pasadas autonómicas teríamos maioría absoluta nas catro deputacións, en Santiago, Lugo, Ferrol e Ourense” aínda que recoñeceu que non é unha tarefa fácil, pois “cada día empeza con cero votos”.\nEn palabras de Feijóo Coruña, Ferrol, Santiago, Lugo, Vigo e Pontevedra carecen de proxectos, polo que o obxectivo é lograr que a xente “volva coller a papeleta do PP” como xa fixo nas pasadas autonómicas.\nAo parecer de Albor, as Mareas de Podemos representan “unha marea” polo que incidiu na importancia de que a xente sexa consciente do que representa o comunismo.\nIlusionado coma sempre co proxecto popular e dando unha vez máis mostra da súa vocación de servizo, Albor puxo a súa axenda a disposición de Feijóo ofrecéndose a acompañalo aos seus mitins “sempre que poida”.\nPor último Albor afirmou que “que te queira todo o mundo é unha sorte, incluso os de esquerdas”, algo que sucede, segundo dixo Feijóo, porque “ti xa es patrimonio dos galegos, de todos os galegos”.


CIG-Saúde de Compostela rexeita a pasividade e a falta de medidas para garantir a seguridade\nA CIG-Saúde de Compostela vén de denunciar perante a Inspección de Traballo a pasividade e a ausencia de medidas da Xerencia ante os reiterados accidentes por situación de violencia no hospital psiquiátrico de Conxo.\nA unidade UAE do Hospital Psiquiátrico de Conxo, de referencia para outras áreas sanitarias como A Coruña e Ferrol, ten unha ocupación máxima de 20 pacientes en réxime pechado e alto nivel de supervisión, con videovixilancia. Porén, segundo denuncia a CIG-Saúde de Compostela, conta cunha serie de deficiencias estruturais e de carencia de sistemas de seguridade que vén arrastrando no tempo. Un problema que se vén tratando desde hai anos en varias reunións no seo do Comité de Seguridade e Saúde desta área sanitaria a petición do sindicato.\nSegundo explican, a día de hoxe, hai un alto rexistro de situacións de violencia. De feito, na documentación remitida pola dirección para a reunión do Comité de seguridade e saúde do día 18 de xuño do 2021, na relación de Sucesos desta Área Sanitaria Notificados en XESDA no referente a Accidentes por Situacións de Violencia xurdidos no primeiro cuadrimestre do ano en curso hai un total de 33 das cales 8 son da unidade U.A.E o cal equivale o 24% das agresións totais.\nPor outra banda na documentación remitida para a convocatoria da Comisión Central de Seguridade e Saúde do 5 de xullo do ano en curso, remítese o Informe anual dos Episodios de Violencia Laboral de Orixe Externa rexistrados no Servizo Galego de Saúde no ano 2020. Aí sitúase a esta área sanitaria como a máis afectada de toda Galiza en violencia laboral rexistrando un total de 13 situacións na U.A.E, sendo con gran diferenza a unidade que presenta máis violencia laboral de todo Galicia.\nUn total de 29 episodios no Hospital Psiquiátrico de Conxo, un 44% na UAE\nDiante desta situación, a CIG-Saúde de Compostela solicitou en diferentes reunións coa Xerencia unha solución, de maneira urxente, á gran problemática nesta unidade. No referido ás carencias estruturais que seguen estando presentes, sinálanse cuestións como o cambio das portas do cuarto de baño da entrada da unidade, que favorecen o atrincheiramento de pacientes; unha planificación para mantemento e limpeza do patio interior; substitución de camas por unhas seguras e ancoradas ao chan, con material almofadado para protección do pacientes; cambio de ventás as actuais filtran auga e humidade e non contan con cristais irrompibles.\nCanto ás situacións de violencia/agresións, apúntase o sistema de seguridade de alerta inmediata para pedir axuda no caso de agresión, que non funciona e a falta dun plan funcional da unidade que garanta que todos os procesos ou actividades da asistencia sanitaria se realicen coas máximas garantías, así como o cumprimento dos estándares de calidade, como recolle a Lei 14/1986 no seu artigo 69,3 e o Decreto 168/2010 no seu artigo 15.f.\nNeste sentido sublíñase a necesidade de protocolos para doentes susceptibles, reincidentes e de especial agresividade; tratamentos individualizados centrados nas e nos doentes que permitan a máxima rehabilitación e autonomía; plan de formación para traballadores/as ou creación de novas terapias alternativas e equipos multidisciplinares con dotación de persoal suficiente, entre outros. Como exemplo subliñan a carencia de terapeuta ocupacional e monitores de actividades para os pacientes.\nA CIG-Saúde de Compostela asegura que, día de hoxe, seguen a notificarse situacións de violencia nesta unidade non cumprindo o deber de protección, xa que o empresario debe garantir a seguridade e a saúde das/os traballadoras/es en todos os aspectos relacionados co traballo como recolle a Lei 31/1995 no seu artigo 14,2.\nCon doentes e traballadoras/es expostos as consecuencias dunha mala xestión, cunha Xefatura dun xefe de servizo sen avaliar tal e como establece a normativa e sen que por parte desta Xerencia se adopten medidas de control como o establecemento e avaliación do Plan de Calidade e Seguridade de pacientes e traballadoras/es e sen informar oficialmente dunha planificación e abordaxe para solucionar esta situación.


Abre a plataforma de venda en liña de produtos agroalimentarios Son de Lugo - GALICIAXA\nPor Redacción XA10 Xuño, 2021Sin comentarios\nA web, xa en funcionamento, ponse en marcha con once produtores e produtoras das distintas comarcas.\nA área de Medio Rural, Mar e Mocidade colabora na posta en marcha da plataforma de venda en liña de produtos agroalimentarios Son de Lugo, a primeira que aglutina pequenos produtores das distintas comarcas da provincia d de Lugo.\nA web, accesible desde hoxe para a venda en sondelugo.com, presentouse nos Xardíns do Pazo de San Marcos, nun acto no que participaron a deputada Mónica Freire e representantes das trece firmas que se sumaron á iniciativa nesta primeira fase.\nA deputada agradeceu aos produtores e produtoras “o seu compromiso e dispoñibilidade para emprender este proxecto en común que xurdiu durante a pandemia polas propias necesidades que as asociacións agrogandeiras formularon á área de Medio Rural”\n“O afundimento dos prezos pola falla de demandar por parte da hostelería e restauración fixo urxente buscar unha ferramenta que “pretende que o valor engadido e a calidade diferenciada e contrastada dos produtos repercuta nos produtores e produtoras e asegura unha vida digna no rural”, sostivo a responsable da área de Medio Rural, que contribuíu á posta en marcha da iniciativa con asesoramento técnico e que dará apoio e soporte económico a súa difusión.\nMónica Freire subliñou que “se trata dun proxecto aberto a gandeirías e producións agrícolas de calidade e animou aos produtores e produtores que conten cun produto de calidade a valorar a súa incorporación á plataforma, unha iniciativa que nace con vocación de perdurar no tempo e que estamos seguras de que será exitosa”.\nProducións de calidade de todas as comarcas\nA web ofrece unha selección de produtos das distintas comarcas: queixos das denominacións de orixe Arzúa-Ulloa de Arqueixal, en Palas de Rei, e San Simón da Costa, da firma vilalbesa Don Gabino; viño da denominación de orixe Ribeira Sacra, da adega Proencia de Proendos, en Sober; legumes e fabas de indicación xeográfica protexida de Lourenzá da cooperativa Terras da Mariña; carne de Tenreira Galega Suprema da cooperativa A Carqueixa dos Ancares, carne de porco celta e poldro de cabalo de Pura Raza Galega de Céltico, un produtor de Muras.\nTamén se poderán mercar botelos, androllas e outros embutidos da Montaña de Lugo elaborados por Embutidos Suarna; a pescada de Celeiro capturada con artes respectuosas co ecosistema mariño de Novomar e outros froitos do Cantábrico, con especial atención ao comezo da costeira do bonito de O Almacén do Peixe, marca comercializadora de Peixes Orol de Burela.\nO catálogo de Son de Lugo complétano Milhulloa, que desde Palas de Rei produce en ecolóxico grelos deshidratados, herbas para infusións, especias e oleatos, e Muuholla, a marca de cosmética resultante da asociación das palenses Milhulloa e da monterrosina Granxa Maruxa, unha explotación familiar de lácteos ecolóxicos. Nos vindieiros días, tamén estarán dispoñibles para a venda en liña os produtos de horta da empresa riotortense Terras de Miranda.\nA plataforma permite facer unha compra completa como se sinala na propia web – “será como ir de feira a golpe de clic” -, nun único envío nun máximo de dez 10 días e sen gastos de envío a partir de 56 euros de compra. Son de Lugo chegou a un acordo con Seur para a distribución, con especial atención aos alimentos que precisen refrixerado como a carne, o pescado o os lácteos.\nO coordinador do proxecto Román Sánchez, xerente da cooperativa ancaresa A Carqueixa, cunha exitosa experiencia na comercialización en liña da súa produción a través da web O Sabor dos Ancares, explicou na presentación que “o que diferenza Son de Lugo, fronte a outras plataformas de produtos, é a importancia que lles damos ás persoas que viven no rural. Aglutinamos proxectos innovadores, afinacados na terra, que axudan a cambiar a visión do rural e que tamén axudan a cambiar a visión do rural. Dase como inexorable a súa morte e temos que demostrar que hai moita vida e moito futuro nelas”.\nFerramenta para o relevo xeracional\nA presentación nos Xardíns do Pazo de San Marcos tamén serviu para coñecer as valoracións da inciativa por parte dos produtores e produtoras presentes no acto. Pepe Cuadrado, da cooperativa Terras da Mariña, que reúne quince produtores e produtoras de fabas da IXP Faba de Lourenzá, valorou a plataforma como “unha oportunidade para avanzar en materias pendentes para o sector primario como son a visibilidade e os medios para chegar aos clientes finais”. Sinalou tamén que “temos unha media de idade no campo demasiado alta e botamos de menos xente nova que aposte nel, cremos que iniciativas deste tipo animan á xente a producir e quedar no rural”, sinalou.\nPola súa banda, Mª Carmen Sánchez, de Embutidos Suarna, sinalou que Son de Lugo lles da a oportunidade “de introducirse na venda en liña, unha opción que viñamos barallando pero que viamos moi complicada para afrontar desde unha empresa pequena”. “A plataforma abriranos portas para conseguir máis vendas e, se as temos, teremos tamén máis xente traballando, o que axudará a afianzar as familias no rural”, concluíu.\nDeputaciónMedio Ruralvenda on line\nO Cantiño e Vista Alegre homenaxeron aos Heroes de Orzán\nXa hai gañadores do certame de debuxo da Tradescola


#GONDOMAR Gondomar achega as aulas da Universidade de Vigo aos maiores do municipio – Periódico del Val Miñor\nPágina de Inicio Gondomar #GONDOMAR Gondomar achega as aulas da Universidade de Vigo aos maiores do municipio\n#GONDOMAR Gondomar achega as aulas da Universidade de Vigo aos maiores do municipio\nA concellería de Formación, dirixida por Rocío Goberna, e a Universidade de Vigo poñerán en marcha no municipio o programa “Mareas de coñecemento e experiencia”, dirixido a maiores de 50 anos e que se desenvolverá entre os meses setembro e outubro.\nO programa concrétase nun curso de 15 horas que se estruturará en tres seminarios, con sesión divulgativa e práctica, que abordarán cuestións como “Saúde e Benestar”, “Arte e Historia” e, por último, “Tecnoloxía: uso das ferramentas no teléfono móvil”, todos eles impartidos por profesorado da Universidade de Vigo.\nO alcalde, Paco Ferreira, agradece este tipo de proxectos académicos como o da formación universitaria para os maiores de 50 anos porque “é fundamental que sigan activos e facilitarlles as ferramentas e medios para que sexa así, para que gocen da súaterceira mocidade e sigan achegando a nosa sociedade tanto como fixeron ata o de agora”.\nO curso arrincará co seminario “Saúde e benestar”, que se desenvolverá os días 17 e 18 de setembro a cargo de profesorado da Facultade de Ciencias da Educación e do Deporte, no que se dará nocións básicas sobre a actividade física para o día a día. Os día 24 e 25 de setembro, docentes do programa universitario de maiores da Universidade de Vigo impartirán o seminario “Arte e Historia” onde centráranse naarqueoloxía de Gondomar.\nPechará o curso o seminario “Tecnoloxía: uso de ferramentas no teléfono móbil” impartido por profesores da Escola de Enxeñería Industrial de Vigo e que en sesiónsteórico-prácticas achegarán o uso do teléfono móbil e o uso de redes sociais oudiferentes aplicacións nelas así como o seu uso.\n#GONDOMAR A carpa informativa sobre compostaxe sae de novo á rúa en Gondomar\n#GONDOMAR Gondomar reforza con medios propios a loita contra a avespa velutina


Subject Social Psychology Code 615G01108\nResearch (Research project) Dado que o alumno debe elaborar un traballo extenso, implícase unha metodoloxía de traballo na elaboración de proxectos de investigación, imprescindible como formato de presentación do mesmo. Devandito traballo pode realizarse en grupos de 2 persoas, ou de maneira individual. O tema será aprobado previamente polo profesor.\nCollaborative learning O alumno poderá traballar en grupo xunto con outro alumno se o desexa (aínda que se recomenda) par ao desenvolvemento en profundidade dun dos temas do programa.\nDiagramming Algunhas das exposicións de sesións maxistrais do profesor esixirán que o alumno desenvolver temas específicos, aínda que de maneira breve e no prazo máximo de 2 semanas desde a exposición na aula. Devanditos esquemas presentaranse unicamente por correo electrónico.\nDocument analysis Para a elaboración dos traballos citados o alumno debe consultar fontes documentais propias da Psicoloxía Social\nObjective test Unha das partes integrantes do proceso de aprendizaxe desta materia consiste en obter información exacta e obxectiva sobre os contidos da mesma. Para iso, o alumno debe realizar unha proba obxectiva de coñecementos de preguntas curtas. As preguntas extraeranse dos apuntamentos do profesor, así como dalgúns manuais específicos que se concretarán na aula nas clases expositivas.


Escola de catequistas de Riazor ~ Catequesis de la Diócesis de Santiago de Compostela\nEscola de catequistas de Riazor\nmiércoles, marzo 06, 2013 Escuelas de Catequistas\nCrónica da última reunión:\nO pasado mércores día 20 de febreiro tivémo-la reunión de formación de catequistas na parroquia de San Francisco Xabier.\nNesta reunión falouse das dificultades que actualmente se están atopando nas parroquias á hora de evanxelizar na catequese de iniciación cristiá e a de adultos.\nHai a constatación dunha vida sen fe, debido a varios factores: descoido dos responsables -pais e padriños-, experiencia da vida, nulo fomento por parte da sociedade, falta de formación porque falta a catequese de iniciación que a hai que facer no último momento na catequese de Primeira Comuñón coa dificultade da falta de interese das familias que consideran esas catequeses coma algo inevitable para que os curas non poñan inconveniente para que se celebre a festa social).\nDáse a proposta de involucrar ós pais con propostas creativas.\nTamén se falou de que nestes momentos xa é imposible non ofrecer nas parroquias a catequese de adultos porque é necesaria para os próximos, aínda caendo no risco de "pescar en peceira" (quedar só no ambiente cómodo e agradable do grupo que responde e non atreverse a propoñelo á sociedade).\nÉ necesario coidar máis do que o facemos as celebracións da Palabra, sobre todo cando se fai en contextos delicados (funerais de mortes inesperadas e inxustas por seren de xente nova): pídese esmero na preparación, proclamación da Palabra con sentido, explicación seria e profunda, pois ten que forma-la fe dos crentes, sobre todo en momentos persoais moi difíciles; decoro na disposición do lugar sagrado e dignidade e sinxeleza nos ministros da celebración). Esta ten que transmitir ledicia contaxiosa.\nFinalizouse cunha oración dunha estampa da Parroquia de San Rosendo (a nosa escola é interparroquial) e cunha invitación-sorpresa dun biscoito feito por unha participante, sen que houbese nada que celebrar.


Date My Pet » Prescrición Pets\núltima actualización: Xan. 26 2020 | 3 min ler\nPor case cinco anos Anna Cordeiro, 36, loitou coa depresión. Ela buscou axuda de médicos, tomas varias prescrición e de balcón medicamentos, vitaminas, e unha serie de recursos naturais todo nun esforzo para control-lo. O que quizais fose o antídoto máis benvido e eficaz para o combate a depresión dela, con todo, veu a ela por casualidade na forma dun negligenciada, sete anos de idade border collie chamado Mike. Unha amiga dela que é activo en un grupo de rescate border collie convencido Anna traer Mike casa e coidar del. “Era difícil vivir só,” ela explica, “duro para volver a casa, ás veces. O único que me afrontando estaba limpando, a televisión, o ordenador, o teléfono; ningún outro ser vivo. Mike cambiou iso. ITIS bo volver a casa e telo esperando por min. Un dos meus compañeiros de clase, aínda me dixo unha\nPouco tempo despois de que comece a Mike que miña disposición cambiou. Eu parecía máis feliz.”\nOs investigadores están a traballar para determinar se existe ou non calquera evidencia médica válida para apoiar o que os donos de animais como Anna profesaron o tempo, que os animais fan unha diferenza positiva na súa vida. Nos últimos anos, estudos foron realizados con grupos de persoas, tales como os que viven sos, anciáns, e mesmo as parellas para ver os beneficios que a saúde, se hai, son beneficios de ter un animal de compañía. Estes estudos incluíron a ollar para o físico, así como aspectos emocionais de propiedade de compañía.\nKaren Allen, Científico de Investigación do Departamento de Medicina, Universidade Estatal de Nova York en Buffalo, está especializada en investigación sobre os efectos fisiológicos animais teñen en seres humanos. Un dos seus estudos implicados 48 correctores, todos os cales estaban sendo tratados con inhibidores da ECA, medicamentos para presión arterial elevada. Todos eles moraban sos e animais non tiña posuído por polo menos cinco anos antes do estudo. Allen elixiu persoas que tiñan os medios e as ganas de coidar dun animal de compañía. "Eu quería estar seguro eran persoas moi responsables,’ ela di. Ela tamén fixo que cada un deles quere recibir unha mascota nas súas vidas se foron seleccionados para formar parte dun grupo que foi concedido pets. Cando o estudo comezou, metade dos participantes foron seleccionados aleatoriamente e pediu para adquirir a súa elección dun can ou un gato. Ao final de seis meses, cando estaban todos os inhibidores da ECA, esas persoas no grupo de propietarios de pet permaneceu significativamente máis estable durante períodos de estrés que aqueles sen os animais. Eles mostraron menos dun aumento dos tipos de presión arterial e do corazón do que o grupo non pet-propietario. Tras o estudo foi concluído, e os participantes foron informados dos resultados, Allen di, "Eles mantiveron os animais, e de feito, polo menos a metade da xente [no estudo] que ten as drogas saíu e ten animais.’\n“Un achado interesante que parecen ter descuberto,” Allen apunta, “é que as persoas que teñen o menor número de contactos sociais parecen beneficiarse máis. Pensamos que é porque pets substituto para un certo tipo de apoio social.” Un proxecto de investigación antes, ela tiña involucrado mulleres anciás, que vivía só, con un animal de compañía. Ela descubriu que eles tenden a ser máis activos e teñen presión arterial máis baixa do que outras mulleres anciás que viven soas, sen animais. Como animais esixen atención e exercicio, moitas veces iso fai que os seus propietarios máis activo do que os seus compañeiros que non teñen animais. Adicionalmente, este incremento de actividade tradúcese en beneficios para a saúde, como menos depresión e ansiedade, e aumentou o comportamento social, que por si só foi probado ser beneficioso para a nosa saúde.\nAsí, se saír correndo para o abrigo e adoptar Fido para mellorar a súa saúde? Isto todo depende. Segundo Allen, persoas que se benefician máis de animais son aqueles que ven o animal como membro querido da familia. Pode pensar de Anna aínda, que teña atopado un mellor amigo e pseudo terapeuta no seu can, Micrófono. “El é moi cariñoso,” Anna di. “Mikie me mira con seus grandes ollos castaños e obrígame a levantar-se cando estou deprimido. É difícil cando está me pedindo para salvar a súa vida e deixar fóra, pero tamén parece preocuparse o que eu sinto. Agora eu teño alguén para coidar.” Pero o certo é, Anna e Mike ambos teñen alguén para alimentar.\nPode pet Alerxias e comprometido Coexist?